text: Groft overfald på 47-årig mand i Padborg
  17 januar 2015 kl. 11.20
  Overfaldet fandt sted efter et skænderi mellem to ukendte gerningsmænd og en gæst på bodegaen Toldboden. Pludselig smadrer den ene overfaldsmand en flaske i hovedet på den 47-årige.
  Offeret flækker øret, og får snitsår på hagen, samt brækker det ene ben.
  Overfaldet skete på bodega Toldboden i Padborg.
  Efter overfaldet forsvandt de to gerningsmænd.
  Politiet efterlyser nu mændene, og vidner beskriver dem sådan her:
  Den ene overfaldsmand er mellem 25 og 30 år, cirka 180 cm høj og slank af bygning med brunt halvlangt hår og iført en sort trøje.
  Den anden er cirka 185 cm høj, kraftig af bygning, mørkt hår og også iført sort trøje. Særlige kendetegn er tatoveringer på den ene håndryg og langs halsen.
  Begge er dansktalende.
  Man kan kontakte politiet på 114, hvis man har set noget.
  